**EGYÜTTMŰKÖDÉSI MEGÁLLAPODÁS TÁBOROZÁST LEBONYOLÍTÓ SZERVEZETTEL**

amely létrejött egyrészről a

|  |  |
| --- | --- |
| szervezet neve: |  |
| szervezet székhelye: |  |
| szervezet adószáma: |  |
| szervezet hivatalos képviselője/képviselői |  |

mint a táboroztatást lebonyolító szervezet, másrészről

|  |  |
| --- | --- |
| szervezet neve: | Tiszántúli Református Egyházkerület |
| szervezet székhelye: | 4026 Debrecen, Kálvin tér 17. |
| szervezet adószáma: | 19876182-2-09 |
| szervezet hivatalos képviselője/képviselői | Dr. Fekete Károly püspök és  Dr. Adorján Gusztáv főgondnok |

mint Projektgazda között a (a továbbiakban együttesen: *„Felek”)* között az alulírott helyen és időben, az alábbi feltételek mellett.

**Előzmények:**

A Tiszántúli Református Egyházkerület, az Esélyteremtő és közösségfejlesztő református ifjúsági programsorozat megvalósítása a Tiszántúlon című, EFOP-1.2.12-17-2017-00003 azonosító számú projekt támogatásával,nagyszabású ingyenes táboroztatási lehetőséget biztosít gyülekezeti gyermektáborok és osztálykirándulások szervezésére. A jelentkezők hat napos táborok keretében, négy táborhelyszín és három különböző programcsomag közül választhatnak. Az elkövetkező négy évben a Tiszántúli Református Egyházkerület közel 4500, 1-11. évfolyamos diák, hat napos táboroztatását támogatja térítésmentesen az Emberi Erőforrás Fejlesztési Operatív Program finanszírozásának köszönhetően. Az Örökségünk táborok célja a diákok körében a közösség szerepének, erejének és fontosságának tudatosítása, a túrák és kulturális programok segítségével a közösségi élmények megtapasztalása. Az esélyteremtés a hátrányos helyzetű tanulók körében.

1. **A megállapodás tárgya**

A Tiszántúli Református Egyházkerület elfogadja a táboroztatást lebonyolító szervezet jelentkezését a ………………………………………… táborhelyszínen megvalósítandó örökségünk táborba, melynek időpontja………………………… Jelen megállapodás rögzíti az együttműködés feltételeit a Tiszántúli Református Egyházkerület, mint projektgazda és a táborok szervezésében és lebonyolításában érintett jelentkező szervezet között.

1. **Tiszántúli Református Egyházkerület vállalja**
   1. A táborokban kizárólag minimum 25 fős, maximum 50 fős, 1-11. osztályos tanulókból álló, OM azonosító számmal rendelkező diákok vehetnek részt, a táborokat térítésmentesen csak számukra tudja a projektgazda biztosítani.

A Tiszántúli Református Egyházkerület, mint projektgazda az alábbi szolgáltatásokat, feltételeket biztosítja térítésmentesen a táboroztatást lebonyolító szervezet számára a táborok lebonyolítása időtartama alatt:

* A projektben résztvevő önkéntes kísérők számára egy napos felkészítő tréning szervezése, amelyhez a Tiszántúli Református Egyházkerület biztosítja a helyszínt, tárgyi és személyi feltételeket.
* Szállás biztosítása: szállás biztosítása öt éjszakára[[1]](#footnote-1)
  + *Debrecenben a Debreceni Református Kollégium Diákotthonban*
  + *Berekfürdőn a Megbékélés Házában,*
  + *Beregdarócon a Hét Csillag Üdülő és Konferencia Központban*
  + *Tivadaron a Ház az Élő Vízhez Ifjúsági Üdülő Központban*
* Napi ötszöri étkezési lehetőség biztosítása a résztvevők és az önkéntes kísérők számára a tábor helyszínén, egyedi étkezési igények figyelembevételével;
* A térség felfedezését, megismerését célzó városnéző túrák és buszos kirándulás szervezése, busz és idegenvezető biztosításával[[2]](#footnote-2)
  + *Debrecenben és a Hajdúságban (Debreceni táborhelyszín esetében)*
  + *Tisza-tónál és a Hortobágyon (Berekfürdői táborhelyszín esetében*
  + *Felső-Tisza-vidéken (Tivadari és Beregdaróci táborhelyszín esetében)*
* Vezetett vízitúrák szervezése a Felső-Tisza-vidéken (Tivadari és Beregdaróci táborhelyszín esetében), a vízitúrák lebonyolításához szükséges túravezető és eszközök biztosításával[[3]](#footnote-3)
* Vezetett kerékpáros örökségtúrák szervezése, a kerékpártúrák lebonyolításához szükséges túravezető és kerékpárok biztosításával[[4]](#footnote-4)a *Tisza-tónál (Berekfürdői táborhelyszín esetében) és a Felső-Tisza-vidéken (Tivadari és Beregdaróci táborhelyszín esetében)*
* Belépők biztosítása az előzetesen kialakított városnéző, buszos és kerékpáros örökségtúraútvonalakhoz kapcsolódó látványosságokhoz;
* Közösségfejlesztő és csapatépítő programok, ügyességi vetélkedők szervezése moderátor biztosításával;
* Életkori sajátosságoknak megfelelő hagyományőrző foglalkozások szervezése, a foglalkozásokhoz szükséges tárgyi és személyi feltételek biztosításával;
* Életkori sajátosságoknak megfelelő történelmi játszóház, rendhagyó történelemórák szervezése, tárgyi és személyi feltételek biztosításával;
* Izgalmas előadások a táborlakókat foglalkoztató kérdésekkel, előadó biztosításával;
* Programcsomag biztosítása.

1. **Táboroztatást lebonyolító szervezet vállalja**
   1. A táboroztatást lebonyolítását vállaló szervezet tudomásul veszi, hogy kizárólag a Tiszántúli Református Egyházkerület által meghirdetett időpontokban szervezhető tábor.
   2. A felhívás szerint meghirdetett tematikus programokon kötelezően részt vesz a csoporttal, azokat más programokkal csak kivételes és egyeztetett esetben helyettesítheti. A programleírások, programbeosztások a 1. számú mellékletben található.
   3. A felhívás szerint meghirdetett tábor időtartama 6 nap, 5 éjszaka, amelyet nem módosít.
   4. A tábort lebonyolító szervezet legalább két fő önkéntes kísérőt biztosít a táborok lebonyolításához. Az önkéntesek feladatukat térítésmentesen végzik, azonban önköltségüket (szállás, étkezés, belépők) a tábor időtartama alatt biztosítja a Tiszántúli Református Egyházkerület.
   5. A táboroztatást lebonyolító szervezet tudomásul veszi, hogy a táborok lebonyolításában résztvevő önkénteseknek kötelező részt venniük a Tiszántúli Református Egyházkerület által szervezet felkészítő tréningen. A tréningek időpontjairól és helyszínéről tájékoztatást küld a projektgazda.
   6. A táboroztatás lebonyolítását vállaló szervezet vállalja az alábbi, a Tiszántúli Református Egyházkerület által előírt dokumentumok összegyűjtését, a projektgazda által megadott határidőig:

* jelentkezési lap, jelentkező szervezet hivatalos képviselőjének aláírásával
* jelen együttműködési megállapodás, tábort lebonyolító szervezet hivatalos képviselőjének aláírásával
* a jelenlegi tábor lebonyolításával megbízott önkéntesek adatlapja és felelősségi nyilatkozata
* önkéntesek által kitöltött ESZA kérdőívek
* táborban résztvevő gyermekekre vonatkozó adatlap, szülő/törvényes képviselő aláírásával
* résztvevő diákokra vonatkozó ESZA kérdőívek, szülő/torvényes képviselő aláírásával
* hozzájáruló nyilatkozat személyes adatok kezeléséhez szülő/torvényes képviselő aláírásával
* szülői egészségügyi nyilatkozat
* szülőkkel, diákokkal kötött részvételi megállapodás
* a beregdaróci és tivadari táborhelyszínt igénybe vevők esetében szülői engedély vizitúrán történő részvételről.
* rendszeres gyermekvédelmi kedvezményben részesülő, hátrányos, illetve halmozottan hátrányos helyzetű, valamint fogyatékossággal élő, sajátos nevelési igényű tanulók esetében hivatalos igazolás a rendszeres gyermekvédelmi kedvezményről, hátrányos, illetve halmozottan hátrányos helyzetről, valamint fogyatékosságról. A sajátos nevelési igényű gyermek esetén a tanuló betegségét, hatályos részletes szakértői véleménnyel igazolja. Sajátos nevelési igényű gyermek, tanuló az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi (látási, hallási), értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd. A szakértői véleménynek minden esetben tartalmaznia kell a fogyatékosság vagy betegség megnevezését (BNO kódját), súlyosságát vagy az egészségkárosodás mértékét, végleges vagy időszakos voltát. Amennyiben a szakvélemény felülvizsgálati időpontot határoz meg, az igazolás érvényességének lejárta után új igazolást szükséges benyújtani.

1. **A megállapodás időtartama:**
   1. A megállapodás annak aláírásával lép érvénybe, és az együttműködési megállapodásban megadott tábor megvalósításának időtartamáig szól.
2. **A Felek jogai és kötelezettségei:**
   1. A táboroztatást lebonyolító szervezet tudomásul veszi, hogy a Projektgazda nem felel a gyermekekért, ameddig a csoport egyéni utazás keretében meg nem érkezik a táborhelyszínre. A Projektgazda felelőssége megszűnik, amint a résztvevő elhagyja a tábort.
   2. A tábor lebonyolításáért felelős szervezet tudomásul veszi, hogy a tábori alapszabályok és a szálláshelyek házirendjének be nem tartásából eredő károkért, balesetekért a projektgazda nem vállal felelősséget.
   3. A Projektgazda felelőssége nem terjed ki azokra a káreseményekre, amelyeket a tábor résztvevői maguk okoznak. A résztvevő diákok és önkéntesek teljes körű kártérítési felelősséget vállal a tábor során, vagy azzal összefüggésben, a táborhoz részére, illetve önkéntesei részére használatra átadott eszközökben, felszerelésekben a használat folytán keletkezett hibákért, hiányosságokért vagy károkért.
   4. Bármilyen értéktárgyat, vagy használati eszközt csak saját felelősségükre hozhatnak a táborba a diákok és az önkéntesek. Azok elvesztéséből, megrongálódásából vagy megsemmisüléséből eredő károkért a Tiszántúli Református Egyházkerületet kártérítési kötelezettség nem terheli.
   5. Az együttműködő felek az együttműködési kötelezettség teljesítése körében a táborok lebonyolítása során az alábbi személyeken keresztül tartja egymással a kapcsolatot:

*Tiszántúli Református Egyházkerület részéről*

*név: Deák Attila*

*beosztás: szakmai vezető*

*tel. +36 30/355-7076; +36 52/614-512*

*e-mail: oroksegunktabor@ttre.hu*

…………………………………… részéről

név: …………………………….

beosztás: …………………….

tel. ……………………………..

e-mail: ……………………….

Felek jelen megállapodásból eredő jogvitáikat elsősorban tárgyalásos úton kívánják rendezni; amennyiben az egyeztetés nem vezetne eredményre, úgy felek a jogvita eldöntésére kikötik a per tárgya és értéke szerint hatáskörrel rendelkező bíróság illetékességét.

A jelen megállapodás – mely 2 egyező példányban készült – a felek, mint akaratukkal mindenben egyezőt jóváhagyólag aláírták.

Kelt…………………….., ……………………………………..

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Dr. Fekete Károly püspök | Dr. Adorján Gusztáv főgondnok |
| Tiszántúli Református Egyházkerület püspöke | Tiszántúli Református Egyházkerület főgondnoka |
| *projektgazda képviselője* | *projektgazda képviselője* |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| képviselő neve és titulusa |
| szervezet neve |
| *táboroztatás lebonyolítását vállaló szervezet képviselője* |

1. Megfelelő táborhelyszín megjelölése, a többi táborhelyszín törlése [↑](#footnote-ref-1)
2. A táborhelyszín tükrében a jelentkező szervezet által megjelölt térség/tábor kiválasztása, a többi térség törlése [↑](#footnote-ref-2)
3. Kizárólag a beregdaróci és tivadari táborok esetében vehető igénybe [↑](#footnote-ref-3)
4. Kizárólag a berekfürdői, beregdaróci, tivadari táborhelyszínek esetében vehető igénybe [↑](#footnote-ref-4)